รัฐบาลไทย-ข่าวทำเนียบรัฐบาล-รายงานความคืบหน้าการแก้ไขปัญหาหนี้นอกระบบประจำเดือนมกราคม 2562
วันศุกร์ที่ 22 กุมภาพันธ์ 2562
รายงานความคืบหน้าการแก้ไขปัญหาหนี้นอกระบบประจําเดือนมกราคม 2562
มีจํานวนผู้สนใจยื่นคําขออนุญาตประกอบธุรกิจสินเชื่อพิโกไฟแนนซ์เพิ่มขึ้น และคาดว่ายังคงมีแนวโน้มการเพิ่มขึ้นอย่างต่อเนื่อง โดยมีปัจจัยสําคัญประการหนึ่งมาจากการอนุญาตให้ผู้ประกอบธุรกิจสินเชื่อพิโกไฟแนนซ์
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยว่า มีจํานวนผู้สนใจยื่นคําขออนุญาตประกอบธุรกิจสินเชื่อพิโกไฟแนนซ์เพิ่มขึ้น และคาดว่ายังคงมีแนวโน้มการเพิ่มขึ้นอย่างต่อเนื่อง โดยมีปัจจัยสําคัญประการหนึ่งมาจากการอนุญาตให้ผู้ประกอบธุรกิจสินเชื่อพิโกไฟแนนซ์สามารถให้บริการสินเชื่อโดยรับสมุดคู่มือทะเบียนรถยนต์และรถจักรยานยนต์เป็นประกันในวงเงินสินเชื่อไม่เกิน 50,000 บาท ได้ โดยมีรายละเอียด สรุปได้ดังนี้
สินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) นับตั้งแต่เดือนธันวาคม 2559 ที่กระทรวงการคลังเปิดให้ผู้สนใจยื่นคําขออนุญาตประกอบธุรกิจสินเชื่อพิโกไฟแนนซ์เป็นต้นมา จนถึง ณ สิ้นเดือนมกราคม 2562 มีจํานวนนิติบุคคลยื่นคําขออนุญาตเพิ่มขึ้นอย่างต่อเนื่อง โดยมีจํานวนคําขออนุญาตทั้งสิ้น 897 ราย ใน 73 จังหวัด โดยจังหวัดที่มีผู้ยื่นคําขออนุญาตมากที่สุด 3 ลําดับแรก ได้แก่ นครราชสีมา 76 ราย กรุงเทพมหานคร 68 ราย ขอนแก่น 50 ราย ทั้งนี้ มีจํานวนนิติบุคคลที่คืนคําขออนุญาตทั้งสิ้น 103 ราย ใน 47 จังหวัด จึงคงเหลือนิติบุคคลที่ยื่นคําขออนุญาตสุทธิเป็นจํานวน 794 ราย ใน 68 จังหวัด และมีจํานวนผู้ได้รับใบอนุญาตประกอบธุรกิจแล้ว 469 ราย ใน 66 จังหวัด ซึ่งในจํานวนนี้ ได้เปิดดําเนินการแล้วเป็นจํานวน 382 ราย ใน 64 จังหวัด และมีจํานวนผู้ประกอบการที่ปล่อยสินเชื่อแล้ว 358 ราย ใน 63 จังหวัด
นอกจากนี้ สืบเนื่องจากที่กระทรวงการคลังได้ออกประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติฉบับที่ 58 (เรื่อง สินเชื่อรายย่อยระดับจังหวัดภายใต้การกํากับ) (ฉบับที่ 2) ซึ่งมีผลบังคับใช้ตั้งแต่วันที่ 28 สิงหาคม 2561 เป็นต้นมา โดยได้ปรับปรุงนิยามของสินเชื่อพิโกแนนซ์ให้รองรับการให้บริการสินเชื่อโดยรับสมุดคู่มือทะเบียนรถยนต์หรือรถจักรยานยนต์เป็นประกัน หรือที่เรียกกันโดยทั่วไปว่า “สินเชื่อที่มีทะเบียนรถเป็นประกัน” หรือ “สินเชื่อจํานําทะเบียนรถ” ในวงเงินสินเชื่อไม่เกิน 50,000 บาท ได้ด้วย สําหรับเงื่อนไขอื่นๆ ยังคงเป็นไปตามเงื่อนไขทั่วไปของสินเชื่อพิโกไฟแนนซ์ ประกอบกับประกาศกระทรวงการคลัง เรื่อง กิจการที่ต้องขออนุญาตตามข้อ 5 แห่งประกาศของคณะปฏิวัติ ฉบับที่ 58 (เรื่องสินเชื่อส่วนบุคคลภายใต้การกํากับ) ฉบับที่ 3 ซึ่งมีผลบังคับใช้ตั้งแต่วันที่ 31 มกราคม 2562 ซึ่งกําหนดให้สินเชื่อที่มีทะเบียนรถเป็นประกันดังกล่าวเป็นกิจการที่อยู่ภายใต้การกํากับซึ่งต้องขออนุญาตจากรัฐมนตรีว่าการกระทรวงการคลัง จึงคาดว่าจะมีผู้ประกอบธุรกิจสินเชื่อที่มีทะเบียนรถเป็นประกันในระดับท้องถิ่นที่สนใจยื่นคําขออนุญาตประกอบธุรกิจสินเชื่อพิโกไฟแนนซ์เพิ่มเติมเข้ามาอีกเป็นจํานวนมากอย่างต่อเนื่อง ในขณะที่ผู้สนใจจะประกอบธุรกิจสินเชื่อที่มีทะเบียนรถเป็นประกันในระดับประเทศที่มีทุนจดทะเบียนไม่น้อยกว่า 50 ล้านบาท มีแนวโน้มจะขออนุญาตภายใต้ใบอนุญาตสินเชื่อส่วนบุคคลภายใต้การกํากับเพิ่มขึ้นเช่นกัน
ทั้งนี้ สถิติสินเชื่อพิโกไฟแนนซ์ ณ สิ้นเดือนธันวาคม 2561 มียอดสินเชื่ออนุมัติสะสมจํานวน 56,558 บัญชี รวมเป็นจํานวนเงิน 1,558.97 ล้านบาท หรือคิดเป็นวงเงินสินเชื่ออนุมัติเฉลี่ยจํานวน 27,564.01 บาทต่อบัญชี ประกอบด้วย สินเชื่อแบบมีหลักประกันจํานวน 30,274 บัญชี เป็นจํานวนเงิน 929.26 ล้านบาท หรือคิดเป็นร้อยละ 59.61 ของจํานวนยอดสินเชื่ออนุมัติสะสม และสินเชื่อแบบไม่มีหลักประกันจํานวน 26,284 บัญชี เป็นจํานวนเงิน 629.71 ล้านบาท หรือคิดเป็นร้อยละ 40.39 ของจํานวนยอดสินเชื่ออนุมัติสะสม ขณะที่ยอดสินเชื่อคงค้างรวมมีจํานวนทั้งสิ้น 20,402 บัญชี คิดเป็นจํานวนเงิน 587.97 ล้านบาท สําหรับสินเชื่อคงค้างชําระไม่เกิน 3 เดือน มีจํานวน 1,944 บัญชี หรือคิดเป็นจํานวนเงิน 57.90 ล้านบาท หรือคิดเป็นร้อยละ 9.85 ของยอดสินเชื่อคงค้างรวม และมีสินเชื่อคงค้างชําระที่เกินกว่า 3 เดือน (NPL) จํานวน 645 บัญชี คิดเป็นจํานวนเงิน 35.91 ล้านบาท หรือคิดเป็นร้อยละ 6.11 ของยอดสินเชื่อคงค้างรวม
สินเชื่อรายย่อยเพื่อใช้จ่ายฉุกเฉิน ตั้งแต่เดือนมีนาคม 2560 ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ได้อนุมัติสินเชื่อรายย่อยเพื่อใช้จ่ายฉุกเฉินเพื่อเป็นทางเลือกให้กับประชาชนในการเข้าถึงแหล่งเงินทุนในระบบทดแทนหนี้นอกระบบ รายละไม่เกิน 50,000 บาท คิดอัตราดอกเบี้ยร้อยละ 0.85 ต่อเดือน โดยได้เร่งกระจายความช่วยเหลือด้านสินเชื่อดังกล่าวแก่ประชาชนในทุกพื้นที่ทั่วประเทศ ทั้งนี้ ณ สิ้นเดือนมกราคม 2562 มีการอนุมัติสินเชื่อรวม 462,113 ราย เป็นจํานวนเงิน 21,540.31 ล้านบาท จําแนกเป็นสินเชื่อที่อนุมัติแก่ประชาชนทั่วไปจํานวน 425,371 ราย เป็นจํานวนเงิน 19,973.27 ล้านบาท และสินเชื่อที่อนุมัติให้กับผู้มีรายได้น้อยในโครงการลงทะเบียนเพื่อสวัสดิการแห่งรัฐปี 2560 ที่มีหนี้นอกระบบ จํานวน 36,742 ราย เป็นจํานวนเงิน 1,567.04 ล้านบาท
การดําเนินการอย่างจริงจังกับเจ้าหนี้นอกระบบที่กระทําผิดกฎหมาย สํานักงานตํารวจแห่งชาติยังคงกวดขันจับกุมผู้ปล่อยเงินกู้นอกระบบและผู้ติดตามทวงถามหนี้โดยวิธีการผิดกฎหมายอย่างต่อเนื่อง โดยผลการดําเนินการสะสมการจับกุมผู้กระทําผิดนับตั้งแต่เดือนตุลาคม 2559 เป็นต้นมา ถึงสิ้นเดือนมกราคม 2562 มีจํานวนรวมทั้งสิ้น 4,722 คน
อย่างไรก็ดี กระทรวงการคลังยังคงยึดแนวทางแก้ไขปัญหาหนี้นอกระบบของรัฐบาล เพื่อให้การแก้ปัญหามีความยั่งยืนใน 5 มิติ ได้แก่ (1) ดําเนินการจริงจังกับเจ้าหนี้นอกระบบที่ผิดกฎหมาย (2) เพิ่มช่องทางการเข้าถึงสินเชื่อในระบบ (3) ลดภาระหนี้นอกระบบโดยการไกล่เกลี่ย (4) เพิ่มศักยภาพลูกหนี้นอกระบบ และ (5) การสนับสนุนการแก้ไขปัญหาหนี้นอกระบบ นอกจากนี้ กระทรวงการคลังยังได้รับความร่วมมือจากสํานักงานตํารวจแห่งชาติและกองอํานวยการรักษาความมั่นคงภายในราชอาณาจักรร่วมผลักดันเจ้าหนี้นอกระบบรายใหญ่ที่มีลูกหนี้จํานวนมากเข้าสู่การไกล่เกลี่ยประนอมหนี้ของคณะอนุกรรมการไกล่เกลี่ยประนอมหนี้นอกระบบประจําจังหวัด ซึ่งมีอัยการคุ้มครองสิทธิและช่วยเหลือทางกฎหมายและการบังคับคดีจังหวัดเป็นประธาน ตลอดจนร่วมประชาสัมพันธ์เชิญชวนเจ้าหนี้นอกระบบให้หันมาดําเนินธุรกิจสินเชื่อในระบบให้เป็นไปตามกฎหมายด้วยการขอใบอนุญาตประกอบธุรกิจสินเชื่อพิโกไฟแนนซ์ให้มากขึ้น ซึ่งจะเป็นแหล่งเงินกู้ทางเลือกที่สําคัญให้กับประชาชนในระดับท้องถิ่น ทั้งนี้ ประชาชนผู้สนใจสามารถติดตามข้อมูลและรายชื่อผู้ประกอบธุรกิจสินเชื่อพิโกไฟแนนซ์ที่เปิดดําเนินการได้ทางเว็บไซต์ www.1359.go.th และสามารถร้องเรียนหรือแจ้งเบาะแสเกี่ยวกับเงินกู้นอกระบบที่ผิดกฎหมายได้โดยตรงที่
• สํานักงานตํารวจแห่งชาติ สายด่วน 1599
• ศูนย์รับเรื่องราวร้องทุกข์การกู้ยืมเงินโดยสัญญาที่ไม่เป็นธรรมของสํานักงานตํารวจแห่งชาติ สายด่วน 1155
• ศูนย์ดํารงธรรม สายด่วน 1567
• ศูนย์รับแจ้งการเงินนอกระบบ สํานักงานเศรษฐกิจการคลัง สายด่วน 1359
• ศูนย์ช่วยเหลือลูกหนี้และประชาชนที่ไม่ได้รับความเป็นธรรม กระทรวงยุติธรรม (ศนธ.ยธ.) โทร 0 2575 3344
สํานักนโยบายพัฒนาระบบการเงินภาคประชาชน
โทร. สายด่วน 1359
โดยมีรายละเอียดปรากฏตามเอกสารแนบ
สถิติสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์)
รายการ ต.ค. 61 พ.ย. 61 ธ.ค. 61 ม.ค. 62
1. การพิจารณาอนุญาต (ยอดสะสม)
1.1 คําขออนุญาต (ราย) 721 805 875 897
1.2 คืนคําขออนุญาต (ราย) 93 101 102 103
1.3 คําขออนุญาตสุทธิ (ราย) 628 704 773 794
1.4 ผู้ได้รับอนุญาตประกอบธุรกิจ (ราย) 405 412 429 469
1.5 ผู้เปิดดําเนินการ (ราย) 337 350 356 382
2. การอนุมัติสินเชื่อ
2.1 สินเชื่ออนุมัติสะสม
จํานวนบัญชีรวมทั้งสิ้น 48,378 52,569 56,558 N/A
(% m-o-m) 12.30% 8.66% 7.59%
จํานวนเงินรวมทั้งสิ้น (ล้านบาท) 1,301.59 1,432.67 1,558.97 N/A
(% m-o-m) 14.27% 10.07% 8.82%
(1) สินเชื่อแบบมีหลักประกัน
จํานวนบัญชี 25,559 28,210 30,274 N/A
จํานวนเงิน (ล้านบาท) 779.80 864.96 929.26 N/A
(2) สินเชื่อแบบไม่มีหลักประกัน
จํานวนบัญชี 22,779 24,359 26,284 N/A
จํานวนเงิน (ล้านบาท) 521.79 567.71 629.71 N/A
2.2 ยอดคงค้างสินเชื่อ
จํานวนบัญชีรวมทั้งสิ้น 21,401 20,915 20,402 N/A
(% m-o-m) 0.97% -2.27% -2.45%
จํานวนเงินรวมทั้งสิ้น (ล้านบาท) 595.00 583.19 587.97 N/A
(% m-o-m) 11.61% -1.98% 0.82%
(1) หนี้สถานะปกติ
จํานวนบัญชี 19,053 18,409 17,813 N/A
จํานวนเงิน (ล้านบาท) 520.19 505.99 494.16 N/A
(2) หนี้ค้างชําระ 1-3 เดือน (SM)
จํานวนบัญชี 1,852 1.893 1,944 N/A
จํานวนเงิน (ล้านบาท) 57.64 57.15 57.90 N/A
หนี้ SM ต่อยอดคงค้างสินเชื่อ (SM Ratio - %) 9.69% 9.80% 9.85% N/A
(3) หนี้ค้างชําระเกินกว่า 3 เดือน (NPL)
จํานวนบัญชี 496 613 645 N/A
จํานวนเงิน (ล้านบาท) 17.17 20.05 35.91 N/A
หนี้ NPL ต่อยอดคงค้างสินเชื่อ (NPL Ratio - %) 2.89% 3.44% 6.11% N/A
ที่มา : สํานักงานเศรษฐกิจการคลัง
หมายเหตุ : 1. มีการปรับปรุงข้อมูลเดือนตุลาคม 2561 และพฤศจิกายน 2561 ให้เป็นปัจจุบัน
2. หนี้จัดชั้นกล่าวถึงเป็นพิเศษ (Special Mention Loan : SM) หมายถึง หนี้ซึ่งค้างชําระระหว่าง 1 - 3 เดือน
และหนี้ที่ไม่ก่อให้เกิดรายได้ (Non-Performing Loan : NPL) หมายถึง หนี้ซึ่งค้างชําระเกินกว่า 3 เดือน
สถิติการอนุมัติสินเชื่อรายย่อยเพื่อใช้จ่ายฉุกเฉิน (ณ สิ้นเดือนมกราคม 2562)
ธนาคาร ประชาชนทั่วไป ผู้มีรายได้น้อยที่มีหนี้นอกระบบ รวมทั้งสิ้น
ราย ล้านบาท ราย ล้านบาท ราย ล้านบาท
ออมสิน 217,439 (+5.11%) 9,202.23 (+5.28%) 19,787
(+4.79%) 756.32
(+4.79%) 237,226
(+5.09%)  9,958.55
(+5.24%)
ธ.ก.ส. 207,932
(+1.07%) 10,771.04
(+9.25%) 16,955
(+1.82%) 810.72
(+2.27%) 224,887
(+1.13%) 11,581.76
(+1.63%)
รวม 425,371
(+3.10%)  19,973.27
(+7.39%)  36,742
(+3.40%) 1,567.04
(+3.47%) 462,113
(+3.12%) 21,540.31
(+3.33%)
ที่มา : ธนาคารออมสิน และ ธ.ก.ส.
รวบรวมโดย : สํานักงานเศรษฐกิจการคลัง